**VIENOŠANĀS**

**par laulības šķiršanu, uzturlīdzekļiem bērniem, bērnu aizgādību un saskarsmes tiesību realizēšanas kārtību**

Rīgā, 2016.gada \_\_\_\_\_

Vārds uzvārds, personas kods \_\_\_\_\_, dzīvojoša \_\_\_\_\_\_\_\_, pases Nr. \_\_, izdota \_\_\_, turpmāk saukta «Laulāta» vai «Māte», no vienas puses

un

Vārds uzvārds, personas kods \_\_\_\_\_, dzīvojošs \_\_\_\_\_\_\_\_, pases Nr. \_\_, izdota \_\_\_, turpmāk saukts «Laulātais» vai «Tēvs», no otras puses,

abi kopā saukti «Laulātie» vai «Vecāki», ņemot vērā to, ka:

* Laulāto starpā \_\_\_.gadā \_\_\_ noslēgta laulībā, kas ir reģistrēta \_\_\_\_ Dzimtsarakstu nodaļā \_\_\_.gadā \_\_\_ par ko laulību reģistrācijas grāmatā izdarīts ieraksts Nr.\_\_\_, un Laulātajiem izsniegta laulības apliecība \_\_\_;
* Laulības laikā piedzima bērni:

1) \_\_\_\_.gadā \_\_\_ vārds uzvārds, personas kods \_\_\_\_\_;

2) \_\_\_\_.gadā \_\_\_ vārds uzvārds, personas kods \_\_\_\_\_;

3) \_\_\_\_.gadā \_\_\_ vārds uzvārds, personas kods \_\_\_\_\_, turpmāk kopā saukti „Bērni“ vai katrs atsevišķi – „Bērns“;

* Laulātie atzīst, ka Laulāto kopdzīve ir izirusi, Laulātie noteikti negrib to atjaunot un vēlas šķirt laulību, kas \_\_\_.gada \_\_\_ reģistrēta \_\_\_\_ Dzimtsarakstu nodaļā;
* Laulātie atzīst, ka viņu starpā nepastāv strīds par laulāto kopīgās mantas sadali, jo šādas mantas nav;

brīvi izsakot savu gribu, bez viltus, maldiem vai spaidiem, Laulātie vienojas par sekojošo:

**1. BĒRNU AIZGĀDĪBA UN UZTURLĪDZEKĻI**

1.1. Vecāki vienojas, ka pēc laulības šķiršanas Bērni paliek abu Vecāku kopīgā aizgādībā. Aizgādības tiesības ietver sevī Bērnu aprūpi, Bērnu uzraudzību, tiesības un pienākums rūpēties par Bērniem un viņu mantu un pārstāvēt Bērnus viņu personiskajās un mantiskajās attiecībās.

1.2. Vecāki vienojas, ka pēc laulības šķiršanas Bērni dzīvos kopā ar Māti un viņa īstenos Bērnu ikdienas aprūpi un uzraudzību. Par Bērnu dzīvesvietu uzskatāma Laulātās dzīvesvieta: \_\_\_\_\_\_\_\_\_. Par Bērnu dzīvesvietas maiņu Laulāta nekavējoties ziņo Laulātajam.

1.3. Laulāta ir tiesīga brīvi noteikt savu un Bērnu dzīvesvietu (ģeogrāfiskās izvēles un mājokļa izvēles ziņā) gan Latvijas Republikas robežās, gan ārpus tās. Bērnu pagaidu dzīvesvieta var būt noteikta pie Tēva šādos gadījumos: (1) Mātes prombūtnes laikā, vai (2) Laulātiem par to vienojoties.

1.4. Tēvam un Mātei ir pienākums uzturēt Bērnus samērā ar savu mantas stāvokli, sedzot Bērnu uzturēšanas izdevumus.

1.5. Laulātais maksā uzturlīdzekļus (piemēram) 120,00 EUR katram Bērnam, Bērniem kopā \_\_\_ EUR (\_\_\_ euro) mēnesī, turpmāk – „Uzturlīdzekļi“.

1.6. Uzturlīdzekļus Laulātais samaksā Laulātai ar pārskaitījumu AS“\_\_\_\_\_” bankas kontā Nr.\_\_\_ (saņēmējs \_\_\_\_\_, personas kods) līdz tekošā mēneša 15.datumam. Laulātā apņemas nekavējoties ziņot Laulātajam par bankas konta maiņu.

1.7. Gadījumā, ja Laulātais nepilda šīs vienošanās 1.6.punktā noteikto pienākumu un neveic Uzturlīdzekļu samaksu vairāk kā 1,5 (pusotru) mēnesi, Laulātajai ir tiesības vērsties pie zvērināta notāra un pieprasīt izpildu rakstu šīs vienošanās daļas izpildei.

1.8. Laulātie vienojas kopīgi pieņemt lēmumu par Bērna mācību iestādes izvēli un tam nepieciešamā finansējuma apjomu, kā arī par ar Bērna izglītošanu saistīto izdevumu apmaksas proporciju atbilstoši tā brīža finansiālajām iespējām.

**2. SASKARSMES TIESĪBAS**

2.1. Vecāki vienojas, ka Tēvam ir neierobežotas saskarsmes tiesības ar Bērniem. Izmantojot savas saskarsmes tiesības, Tēvs ir tiesīgs brīvi, jebkurā dienā un laikā, 3 (trīs) dienas iepriekš mutiski vai elektroniski uz e-pasta adresi \_\_\_\_, saskaņojot to ar Māti, satikties ar Bērniem, vest Bērnus pastaigās un jebkuros izklaides pasākumos, nogādāt Bērnus līdz izglītības iestādei un sagaidīt Bērnus pēc izglītības iestādes.

2.2. Nodrošinot saskarsmes tiesību realizēšanos, Tēvam un Mātei ir jāievēro Bērnu intereses un viedoklis, neiespaidojot Bērnus.

2.3. Vecāki apņemas atturēties no tādas rīcības vai uzvedības, kas varētu negatīvi ietekmēt Bērnu attiecības ar vienu no Vecākiem vai citiem Bērnu radiniekiem.

***Vai cita alternatīva, kad saskarsmes tiesības ir ierobežotas:***

2.1. Vecāki vienojas noteikt sekojošo saskarsmes tiesību realizēšanas kārtību:

2.1.1. Tēvam ir tiesības izmantot saskarsmes tiesības ar Bērniem katrā kalendārā mēneša otrās nedēļas sestdienā (un/vai) svētdienā no plkst. 10:00 līdz plkst.19:00, iepriekš saskaņojot laika pavadīšanas gaitu un vietu ar Māti;

2.1.2. saskarsmes tiesības tiek realizētas, paņemot bērnu no dzīvesvietas un pēc tikšanas atvedot atpakaļ uz bērna dzīvesvietu;

2.2. Nodrošinot saskarsmes tiesību realizēšanos, Tēvam un Mātei ir jāievēro Bērnu intereses un viedoklis, neiespaidojot Bērnus;

2.3. Vecāki apņemas atturēties no tādas rīcības vai uzvedības, kas varētu negatīvi ietekmēt Bērnu attiecības ar vienu no Vecākiem vai citiem Bērnu radiniekiem.

**3. CITI NOTEIKUMI**

3.1. Pēc laulības šķiršanas Laulāta vēlas atstāt sev laulībā iegūto uzvārdu «\_\_\_\_\_\_\_\_\_».

3.2. Laulātais un Laulāta vienojas, ka strīdi, kas varētu rasties šīs vienošanās izpildes gaitā, vispirms tiek risināti sarunu ceļā. Ja sarunu ceļā nav iespējams panākt vienošanos, tad strīds tiek risināts Latvijas Republikā spēkā esošajos normatīvajos aktos noteiktajā kārtībā.

3.3. Vienošanās stājas spēkā kad Laulātais un Laulāta ir to parakstījuši un ir spēkā līdz brīdim, kad Laulātie ir izpildījuši ar šim vienošanām uzņemtas saistības.

3.4. Visi vienošanās grozījumi vai papildinājumi noformējami rakstveidā un noslēdzami pie zvērināta notāra.

3.5. Vienošanās ir sastādīta 3 (trīs) eksemplāros, uz \_\_\_ lapām, katram eksemplāram ir vienāds juridiskais spēks.

Laulāta

(vārds, uzvārds, paraksts)

Laulātais

(vārds, uzvārds, paraksts)